CELEX: 22019D1618
Language: sk
Date: 2017-12-15 00:00:00
Title: Rozhodnutie Spoločného výboru EHP č. 209/2017 z 15. decembra 2017, ktorým sa mení príloha I (Veterinárne a fytosanitárne záležitosti) k Dohode o EHP [2019/1618]

3.10.2019   
               
               
                  SK
               
               
                  Úradný vestník Európskej únie
               
               
                  L 254/1
               
            
         ROZHODNUTIE SPOLOČNÉHO VÝBORU EHP
         č. 209/2017
         z 15. decembra 2017,
         ktorým sa mení príloha I (Veterinárne a fytosanitárne záležitosti) k Dohode o EHP [2019/1618]
         SPOLOČNÝ VÝBOR EHP
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Nariadenie Európskeho parlamentu a Rady (EÚ) 2016/1012 z 8. júna 2016 o zootechnických a genealogických podmienkach na plemenitbu čistokrvných plemenných zvierat, hybridných plemenných ošípaných a ich zárodočných produktov a na obchodovanie s nimi a ich vstup do Únie a ktorým sa mení nariadenie (EÚ) č. 652/2014, smernice Rady 89/608/EHS a 90/425/EHS a zrušujú určité akty v oblasti plemenitby zvierat („nariadenie o plemenitbe zvierat“) (1), sa má začleniť do Dohody o EHP.
                  
               
                     (2)
                  
                  
                     Vykonávacie nariadenie Komisie (EÚ) 2017/716 z 10. apríla 2017, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2016/1012, pokiaľ ide o vzorové formuláre určené na informácie, ktoré sa majú zahrnúť do zoznamov uznaných chovateľských organizácií a chovateľských podnikov (2), sa má začleniť do Dohody o EHP.
                  
               
                     (3)
                  
                  
                     Vykonávacie nariadenie Komisie (EÚ) 2017/717 z 10. apríla 2017, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2016/1012, pokiaľ ide o vzorové formuláre zootechnických osvedčení na plemenné zvieratá a ich zárodočné produkty (3), sa má začleniť do Dohody o EHP.
                  
               
                     (4)
                  
                  
                     Vykonávacie nariadenie Komisie (EÚ) 2017/1422 zo 4. augusta 2017, ktorým sa určuje referenčné centrum Európskej únie zodpovedné za vedecký a technický prínos k harmonizácii a zlepšeniu metód kontroly úžitkovosti a genetického hodnotenia čistokrvných plemenných zvierat druhov hovädzieho dobytka (4), sa má začleniť do Dohody o EHP.
                  
               
                     (5)
                  
                  
                     Nariadením EÚ 2016/1012 sa s účinnosťou od 1. novembra 2018 zrušujú smernice Rady 87/328/EHS (5), 88/661/EHS (6), 89/361/EHS (7), 90/118/EHS (8), 90/119/EHS (9), 90/427/EHS (10), 91/174/EHS (11), 2009/157/ES (12) a Rozhodnutie Rady 96/463/ES (13),začlenené do Dohody o EHP, a preto je potrebné odkaz na ne v rámci Dohody o EHP s účinnosťou od 1. novembra 2018 vypustiť.
                  
               
                     (6)
                  
                  
                     Toto rozhodnutie sa týka právnych predpisov, ktoré sa vzťahujú na živé zvieratá okrem rýb a živočíchov akvakultúry a na živočíšne produkty, akými sú napríklad vajíčka, embryá a spermie. Právne predpisy o týchto záležitostiach sa neuplatňujú na Island, ako sa uvádza v odseku 2 úvodnej časti kapitoly I prílohy I k Dohode o EHP. Toto rozhodnutie sa neuplatňuje na Island.
                  
               
                     (7)
                  
                  
                     Toto rozhodnutie sa týka právnych predpisov o veterinárnych záležitostiach. Právne predpisy o veterinárnych záležitostiach sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko,
                  
               
                     (8)
                  
                  
                     Príloha I k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Kapitola I prílohy I k Dohode o EHP sa mení takto:
            
                        1.
                     
                     
                        V časti 1.1 bode 2 (smernica Rady 90/425/EHS) sa dopĺňa táto zarážka:
                        
                                    „–
                                 
                                 
                                    
                                       32016 R 1012: nariadenie Európskeho parlamentu a Rady (EÚ) 2016/1012 z 8. júna 2016 (Ú. v. EÚ L 171, 29.6.2016, s. 66).“
                                 
                              
                  
                        2.
                     
                     
                        V bode 3 (smernica Rady 89/608/EHS) sa v časti 1.1 dopĺňa táto zarážka:
                        „, zmenené týmto právnym predpisom:
                        
                                    —
                                 
                                 
                                    
                                       32016 R 1012: nariadenie Európskeho parlamentu a Rady (EÚ) 2016/1012 z 8. júna 2016 (Ú. v. EÚ L 171, 29.6.2016, s. 66).“
                                 
                              
                  
                        3.
                     
                     
                        Za bod 7 (rozhodnutie Rady 96/463/ES) v časti 2.1 sa vkladá tento text:
                        „Všetky domáce zvieratá
                        
                        
                                 
                                    8.
                                 
                                 
                                    
                                       32016 R 1012: nariadenie Európskeho parlamentu a Rady (EÚ) 2016/1012 z 8. júna 2016 o zootechnických a genealogických podmienkach na plemenitbu čistokrvných plemenných zvierat, hybridných plemenných ošípaných a zárodočných produktov z nich a na obchodovanie s nimi a ich vstup do Únie a ktorým sa menia nariadenie (EÚ) č. 652/2014, smernice Rady 89/608/EHS a 90/425/EHS a zrušujú určité akty v oblasti plemenitby zvierat („nariadenie o plemenitbe zvierat“) (Ú. v. EÚ L 171, 29.6.2016, s. 66).
                                    Ustanovenia tohto nariadenia sa na účely tejto dohody vykladajú s týmito úpravami:
                                    K prílohe VI sa pridáva tento text:
                                    
                                                „29.
                                             
                                             
                                                Územie Nórskeho kráľovstva s výnimkou oblasti Svalbard“
                                             
                                          Tento právny akt sa neuplatňuje na Island.
                                 
                              
                                 
                                    9.
                                 
                                 
                                    
                                       32017 R 1422: vykonávacie nariadenie Komisie (EÚ) 2017/1422 zo 4. augusta 2017, ktorým sa určuje referenčné centrum Európskej únie zodpovedné za vedecký a technický prínos k harmonizácii a zlepšeniu metód kontroly úžitkovosti a genetického hodnotenia čistokrvných plemenných zvierat druhov hovädzieho dobytka (Ú. v. EÚ L 204, 5.8.2017, s. 78).
                                    Tento právny akt sa neuplatňuje na Island.“
                                 
                              
                  
                        4.
                     
                     
                        Za bod 34 (rozhodnutie Komisie 2009/712/ES) sa v časti 2.2 kapitoly I prílohy I k Dohode o EHP vkladajú tieto body:
                        
                                    „35.
                                 
                                 
                                    
                                       32017 R 0716: vykonávacie nariadenie Komisie (EÚ) 2017/716 z 10. apríla 2017, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2016/1012, pokiaľ ide o vzorové formuláre určené na informácie, ktoré sa majú zahrnúť do zoznamov uznaných chovateľských organizácií a chovateľských podnikov (Ú. v. EÚ L 109, 26.4.2017, s. 1).
                                    Tento právny akt sa neuplatňuje na Island.
                                 
                              
                                    36.
                                 
                                 
                                    
                                       32017 R 0717: vykonávacie nariadenie Komisie (EÚ) 2017/717 z 10. apríla 2017, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2016/1012, pokiaľ ide o vzorové formuláre zootechnických osvedčení na plemenné zvieratá a ich zárodočné produkty (Ú. v. EÚ L 109, 26.4.2017, s. 9).
                                    Tento právny akt sa neuplatňuje na Island.“
                                 
                              
                  
                        5.
                     
                     
                        Znenie bodov 1a (smernica Rady 2009/157/ES), 2 (smernica Rady 88/661/EHS), 3 (smernica Rady 89/361/EHS), 4 (smernica Rady 90/427/EHS), 6 (smernica Rady 91/174/EHS) a 7 (rozhodnutie Rady 96/463/ES) v časti 2.1, a znenie bodov 5 (smernica Rady 87/328/EHS), 14 (smernica Rady 90/118/EHS) a 15 (smernica Rady 90/119/EHS) v časti 2.2 sa vypúšťajú s účinnosťou od 1. novembra 2018.
                     
                  
         
            Článok 2
            Znenie nariadenia (EÚ) 2016/1012 a vykonávacích nariadení (EÚ) 2017/716, (EÚ) 2017/717 a (EÚ) 2017/1422 v nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 16. decembra 2017 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 15. decembra 2017
            
               
                  Za Spoločný výbor EHP
               
               
                  predsedníčka
               
               Sabine MONAUNI
            
         
         
            (1)  Ú. v. EÚ L 171, 29.6.2016, s. 66.
         
            (2)  Ú. v. EÚ L 109, 26.4.2017, s. 1.
         
            (3)  Ú. v. EÚ L 109, 26.4.2017, s. 9.
         
            (4)  Ú. v. EÚ L 204, 5.8.2017, s. 78.
         
            (5)  Ú. v. ES L 167, 26.6.1987, s. 54.
         
            (6)  Ú. v. ES L 382, 31.12.1988, s. 36.
         
            (7)  Ú. v. ES L 153, 6.6.1989, s. 30.
         
            (8)  Ú. v. ES L 71, 17.3.1990, s. 34.
         
            (9)  Ú. v. ES L 71, 17.3.1990, s. 36.
         
            (10)  Ú. v. ES L 224, 18.8.1990, s. 55.
         
            (11)  Ú. v. ES L 85, 5.4.1991, s. 37.
         
            (12)  Ú. v. EÚ L 323, 10.12.2009, s. 1.
         
            (13)  Ú. v. ES L 192, 2.8.1996, s. 19.
         
            (*1)  Ústavné požiadavky neboli oznámené.